b'\n_START_ARTICLE_\nDinj\xc4\x8di\xc4\x87\n_START_PARAGRAPH_\nDinj\xc4\x8di\xc4\x87, Dinji\xc4\x8di\xc4\x87 (Digncich), hrvatska velika\xc5\xa1ka obitelj iz Bosne. Spominjani su na popisima vlastele i u Razgovoru ugodnom Andrije Ka\xc4\x8di\xc4\x87a Mio\xc5\xa1i\xc4\x87a.\n_START_SECTION_\nGrb\n_START_PARAGRAPH_\nObiteljski je grb sadr\xc5\xbeavao motiv zmaja iznad kacige, kao krijesta._NEWLINE_Spomenuti su u Fojni\xc4\x8dkom grbovniku._NEWLINE_Grb obitelji Dignicich (Dinji\xc4\x8di\xc4\x87) na 59. stranicifojni\xc4\x8dkog grbovnika pripada i obitelji Kova\xc4\x8devi\xc4\x87, \xc5\xa1to je vidljivo iz komentara.\n_START_SECTION_\nPosjedi\n_START_PARAGRAPH_\nObitelj je posjedovala zemlje i gra\xc4\x91evine ponajvi\xc5\xa1e u Podrinju. Podrinjski je kraj tradicijski pod upravom Dinj\xc4\x8di\xc4\x87a od 1366. godine. Posjedi su bili koncentrirani oko Srebrenice._NEWLINE_Dinj\xc4\x8di\xc4\x87i su bili vlasnici sredjovjekovne utvrde Vratara, po kojoj je dobio ime cijeli srednjovjekovni okrug, koji je obuhva\xc4\x87ao \xc5\xbeupe Luku i \xc5\xbdepu (Gornja Bosna i Podrinje, tj. Osat). Ova je sredi\xc5\xa1nja utvrda bila sagra\xc4\x91ena na prijelazu 13. u 14. stolje\xc4\x87e. U kasnom srednjem vijeku \xc5\xbeupom Vratarom vladali su Dinj\xc4\x8di\xc4\x87i te poslije njihov ogranak Kova\xc4\x8devi\xc4\x87i.\n_START_SECTION_\nPovijest\n_START_PARAGRAPH_\nGrgur \xc4\x8cevapovi\xc4\x87 u Synopticus-memorialis Catalogus povezuje Dinj\xc4\x8di\xc4\x87e s Jajcem (usporedi Prudentio Narentio: De regno Bosniae, Euzebije Fermend\xc5\xbein: Acta Bosnae, 560; Andrija Ka\xc4\x8di\xc4\x87 Mio\xc5\xa1i\xc4\x87: Razgovor ugodni..., 240)_NEWLINE_Od 1366. vladaju Podrinjem. Rodona\xc4\x8delnik je \xc5\xbeupan Dinica (1378.). Kroz 14. i prvu \xc4\x8detvrtinu 15. stolje\xc4\x87a naj\xc4\x8de\xc5\xa1\xc4\x87e nose naslov \xc5\xbeupana. Nakon \xc5\xa1to su s povijesne pozornice nestali Zlatonosovi\xc4\x87i, Dinj\xc4\x8di\xc4\x87i usvajaju naslov vojvoda._NEWLINE_Va\xc5\xbeni u obrani Bosne od srpskih i osmanskih osvajanja. Rodona\xc4\x8delnik je imao brata. Dinji\xc4\x8dini sinovi su Dragi\xc5\xa1a, Kova\xc4\x8d, Vladislav i Pavao. Kova\xc4\x8devi sinovi Petar i Tvrtko nazivaju se Kova\xc4\x8devi\xc4\x87ima. Poslije pogibije bra\xc4\x87e Kova\xc4\x8devi\xc4\x87a, dio se obitelji sklonio u Dubrovnik gdje ih izvori spominju 1464. godine.'